Morten Leuch Elieson

Morten Leuch Elieson (født 26. juni 1724 i Christiania, død 7. september 1763 samme sted) var kjøpmann, fabrikkeier og assessor ved Overhoffretten.

Han var sønn av kjøpmann i Christiania Iver Elieson (1683–1753) og Karen Mortensdatter Leuch (d. 1765). Blant søsknene var Peder Elieson, som eide Hafslund, og Karen Elieson, gift med Christian Ancher.

Den 5. desember 1758 ble han gift med Dorothea Mogensen (omkr. 1742–1786), datter av trelasthandler i Christiania Erik Mogensen og Johanna Neve.

Han var assessor ved Overhoffretten fra 1747 til 1763.

Morten Leuch Elieson kjøpte i 1756 Hafslund hovedgård. Han var også eier av Magistratgården i Dronningens gate i Christiania.

I 1749 fikk han rang av kanselliråd, og i 1755 justisråd.

Referanser

Litteratur 
 Weidling, Tor: Eneveldets menn i Norge: Sivile sentralorganer og embetsmenn 1660–1814. Riksarkivaren. Oslo. 2000, s. 232.
Iver Elieson i Norsk biografisk leksikon

Personer fra Oslo
Norske handelsfolk
Norske dommere
Norske frimurere
St. Martin (frimurerlosje)